ชื่อร้าน : "เตี๋ยวบ้านยาย"

พิกัด  : ตรงข้ามรูปปั้นพระแม่มารีหลังโรงเรียนแสงทองวิทยา

เวลาทำการ : เปิด 2 รอบเลยนะจ๊ะ รอบแรก 06:30 - 13:30 ส่วนรอบที่สอง 15:30 - 19:30 (หยุดทุกวันอาทิตย์ ????)

     ร้านเตี๋ยวบ้านยายเป็นร้านเล็กๆที่ดัดแปลงมาจากบ้านของเจ้าของร้าน ตัวร้านตั้งอยู่หลังโรงเรียนแสงทองวิทยา ตรงข้ามกับรูปปั้นพระแม่มารีเลย โซนนี้ถ้ามาช่วงเช้าหรือช่วงเย็นๆหน่อย รถจะติดมากค่ะเพราะผู้ปกครองจะมาส่งน้องๆไปโรงเรียนด้วย ตั้งแต่เห็นชื่อร้านนี้ครั้งแรกก็คิดมาตลอดเลยว่าคนขายจะต้องเป็นยายแก่ๆหน่อย ถ้ามีเวลาว่างจะต้องมาอุดหนุนยาย แต่ปรากฏว่าผิดคาดจ้า คนขายอายุยังไม่เยอะนะสวยด้วยแถมอัธยาศัยดีอีกตังหาก วันที่มากินเป็นช่วงหัวค่ำค่ะลูกค้าในร้านเยอะพอสมควรเลย ส่วนใหญ่จะเป็นนักศึกษากับผู้ปกครองของนักเรียนโรงเรียนแสงทองที่พาลูกๆมากินกัน สำหรับเมนูของที่ร้านจะมีทั้งก๋วยเตี๋ยวน้ำใส ต้มยำ เย็นตาโฟเกาเหลาแล้วก็ข้าวหมูแดง ส่วนเครื่องดื่มก็มีให้เลือกเยอะพอสมควรค่ะถ้ากินน้ำเปล่าก็ตักน้ำแข็งเองได้เลย ,, วันนี้ลองทานเป็นก๋วยเตี๋ยวต้มยำกับน้ำใสอย่างละถ้วย ตัวต้มยำเนี่ยไม่เผ็ดมากเน้นเปรี้ยว รสชาติพอทานได้ค่ะ ส่วนน้ำใส ส่วนตัวชอบนะคะ น้ำซุปเค้าอร่อยแบบไม่ต้องปรุงเลยแหละ ที่สำคัญก๋วยเตี๋ยวร้านนี้เครื่องแน่นมากเลย มีทั้งไข่ยางมะตูม หมูสับ ลูกชิ้น หมูแดง หมูกรอบ คือมีความฟินน ❤️❤️ ที่สำคัญราคาไม่แพงด้วย มื้อนี้ 95 บาทเองน้าา

     ปล.น้ำโอเลี้ยงหวานมากค่าา 
     ปล.2 ในร้านมีบ่อปลาคาร์ฟเล็กๆด้วยจ้า เด็กๆน่าจะชอบ